মরিশাসে প্রধানমন্ত্রী নরেন্দ্র মোদি, দেওয়া হল গার্ড অফ অনার

মরিশাস: দুদিনের সফরে মরিশাস সফরে (Mauritius Visit) প্রধানমন্ত্রী নরেন্দ্র মোদি (Narandra Modi)। মঙ্গলবার সেই দেশে পৌঁছেছেন তিনি। বিমানবন্দরে ভারতের প্রধানমন্ত্রীকে স্বাগত জানানো হয়।

মোদিকে অভ্যর্থনা জানাতে উপস্থিত ছিলেন মরিশাসের প্রধানমন্ত্রী নবীন রামগুলাম (Mauritius Prime Minister Navinchandra Rangaram) ও তার মন্ত্রিসভার সদস্যরা। মোদির গলায় মালা পরিয়ে সংবর্ধনা জানান সেই দেশের প্রধানমন্ত্রী।

এছাড়াও ছিলেন মরিশাসের প্রধান বিচারপতি সহ অন্যান্য বিশিষ্টরা। ভারতের প্রধানমন্ত্রীকে অভ্যর্থনা জানাতে ‘গার্ড অফ অনার’ দেওয়া হয় তাঁকে। ১২ মার্চ মরিশাসের ৫৭ তম জাতীয় দিবস উদযাপনে প্রধান অতিথি হিসেবে যোগ দেবেন মোদি। এছাড়াও মরিশাসে ভারত পরিচালিত অন্তত ২০টি প্রকল্পের উদ্বোধন করবেন তিনি।

আরও পড়ুন: বিশেষ চাহিদাযুক্ত শিশুদের জন্য শিক্ষকপদের সংখ্যা ঘোষণার সুপ্রিম নির্দেশ

মরিশাসে ১২ লক্ষ অধিবাসীর ৭০ শতাংশই ভারতীয় বংশোদ্ভুত। ভারত মহাসাগরের পশ্চিমে অবস্থিত এই দ্বীপরাষ্ট্রটি সামরিক রণকৌশলের  দিক থেকেও খুবই গুরুত্বপূর্ণ।  সফরে দুদেশের অর্থনৈতিক, রাজনৈতিক ও সামরিক সহযোগিতার ব্যাপারে কথা হতে পারে।

সোমবার মধ্যরাতে দিল্লি থেকে মরিশাস সফরের উদ্দেশে রওনা দেন প্রধানমন্ত্রী নরেন্দ্র মোদি। সফরের আগে প্রধানমন্ত্রী তাঁর এক্স হ্যান্ডেলে লেখেন, ‘মরিশাস ভারতের সামুদ্রিক প্রতিবেশী পাশাপাশি ভারত মহাসাগরের অন্যতম অংশীদার। ভারতের সঙ্গে মরিশাসের এক দৃঢ় সাংস্কৃতিক যোগসূত্র রয়েছে। আমার এই সফর আমাদের বন্ধুত্বের ভিত্তি আরও মজবুত করবে এবং ভারত-মরিশাস সম্পর্কের এক উজ্জ্বল দৃষ্টান্ত তৈরি করবে। ভারতের জনগণের অগ্রগতি ও সমৃদ্ধির পাশাপাশি ভারত মহাসাগরীয় অঞ্চলের নিরাপত্তা ও উন্নয়নের লক্ষ্যে মরিশাসের সঙ্গে অংশীদারিত্বে বাড়ানো আমাদের লক্ষ্য’।

মরিশাসের কর্মসূচিতে এই সফরকালে মোদি এবং মরিশাসের প্রধানমন্ত্রী নবীন রামগুলাম যৌথভাবে সিভিল সার্ভিস কলেজ ভবনের উদ্বোধন করবেন। প্রায় ৭ কোটি টাকা ব্যয়ে নির্মিত এরিয়া হেলথ সেন্টার এবং ২০টি কমিউনিটি প্রকল্পের ই-উদ্বোধন করবেন প্রধানমন্ত্রী মোদি। এই ২০টি প্রকল্পের মধ্যে রয়েছে ক্রীড়া পরিকাঠামোও।

দেখুন অন্য খবর: